Source: http://docplayer.fi/562786-Aquarius-suomen-vesiensuojeluyhdistysten-liiton-tiedotuslehti-2-2008-haitalliset-aineet-vesissa.html
Timestamp: 2018-01-22 20:01:13+00:00
Document Index: 22498106

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

AQUARIUS. Suomen Vesiensuojeluyhdistysten Liiton tiedotuslehti 2/2008. Haitalliset aineet vesissä - PDF
AQUARIUS. Suomen Vesiensuojeluyhdistysten Liiton tiedotuslehti 2/2008. Haitalliset aineet vesissä
Download "AQUARIUS. Suomen Vesiensuojeluyhdistysten Liiton tiedotuslehti 2/2008. Haitalliset aineet vesissä"
1 AQUARIUS Suomen Vesiensuojeluyhdistysten Liiton tiedotuslehti 2/2008 Haitalliset aineet vesissä
2 Sivu 14 Orgaaniset tinayhdisteet ympäristöongelma, johon herättiin taas liian myöhään? Juttu: Jaakko Mannio, Suomen ympäristökeskus. Kuva: Jesse Passoja/Annelia Sivu 7 Haitallisille ja vaarallisille aineille on määrätty ympäristönlaatunormit. Niitä tarvitaan suunniteltaessa tarkkailuohjelmia. Juttu: Susan Londesborough, Suomen ympäristökeskus Kuva: Johanna Pentti/Annelia Sivu 23 Haja-asutuksen jätevesien hoidosta on kaivattu laitevalmistajista riippumatonta tietoa. Nyt sitä saa Suomen Vesiensuojeluyhdistysten Liiton nettisivuilta: Tässä lehdessä Aquarius 2/2008 Haitalliset aineet vesissä 3 Pääkirjoitus Haitallisten aineiden hallinta: nähtävä tavoitteet ja kokonaisuus Jukka Koski-Vähälä, Suomen Vesiensuojeluyhdistysten Liitto ry. 4 Haitallisten aineiden päästötarkkailu alkoi etuajassa Hyvinkäällä Kirsti Lahti, Vantaanjoen ja Helsingin seudun vsy 6 Hyvät kokemukset Kaltevalla Marita Honkasalo, Hyvinkään Vesi 7 Uusi direktiivi vahvistaa haitallisten aineiden ympäristönlaatunormit pintavesille Susan Londesborough, Suomen ympäristökeskus 10 Yhdyskuntajätevesien haitalliset aineet eivät vaaranna vesiympäristöä Saijariina Toivikko, Vesi- ja viemärilaitosyhdistys ry 14 Orgaaniset tinayhdisteet muutakin kuin sedimenttien TBT Jaakko Mannio, Suomen ympäristökeskus 16 Vantaanjoella etsitään menetelmiä haitallisten aineiden päästöjen arvioimiseksi EU-hankkeessa Kirsti Lahti, Vantaanjoen ja Helsingin seudun vsy 17 Vesienhoitosuunnitelmista lausunnot huhtikuun loppuun Anne Kärkkäinen 18 Happamuus ja suuret metallipitoisuudet heikentävät Pohjanmaan jokien tilaa Eeva-Kaarina Aaltonen, Pohjanmaan vsy 20 Jätevesineuvonnan ja puolueettoman tiedon tarve suuri Satu Heino Kokemäenjoen vesistön vesiensuojeluyhdistys 22 Länsi-Uudenmaan hajajätevesihanke saanut aikaan paljon myönteistä Virpi Sahi, Länsi-Uudenmaan vesi ja ympäristö ry 23 Kunnille yhteinen strategia 23 Riippumatonta tietoa hajajätevesijärjestelmistä nyt netistä 24 Liitolla suositut koulutuspäivät Aulangolla Reijo Oravainen 24 Kokemäenjoen vesistön vesiensuojeluyhdistys osti hämeenlinnalaisen laboratorion 24 Saimaan Vesi- ja Ympäristötutkimus Oy:lle Lappeenrannan elintarvike- ja ympäristölaboratorio Pena Saukkonen, Saimaan vsy 25 Pohjanmaan vesiensuojelupalkinto Kuortaneenjärven aktiiviselle kunnostusporukalle Eeva-Kaarina Aaltonen, Pohjanmaan vsy 25 Irmeli lähti limusiinilla Anne Kärkkäinen 26 Kuiva- ja vähävetinen käymälä sopivat luonnolle ja lompakolle Anne Kärkkäinen 27 Kuivakäymäläkonferenssi tulee taas kesällä Anne Kärkkäinen Suomen Vesiensuojeluyhdistysten Liitto ry. Toiminnanjohtaja Jukka Koski-Vähälä Savo-Karjalan Vesiensuojeluyhdistys ry. Yrittäjäntie Kuopio Toimitusneuvosto Puheenjohtaja Jukka Koski-Vähälä (Kuopio) Eeva-Kaarina Aaltonen (Pietarsaari) Tero Myllyvirta (Porvoo) Vastaava toimittaja Jukka Koski-Vähälä Puh Toimitussihteeri Anne Kärkkäinen Viestintä OK Näsilinnankatu 22 A Tampere Puh. (03) , Ulkoasu AD Anneli Tervonen Annelia Puh Kansikuva Johanna Pentti/Annelia Painopaikka Rannikon Laatupaino Raahe AQUARIUS
3 PÄÄKIRJOITUS Kuva: Sari Tulila Haitallisten aineiden riskienhallinta vaatii normiohjauksen ohella laajaa eri tahojen yhteistyötä. Tekijöiltään työ vaatii asiantuntemusta ja ymmärrystä, jotta tavoitteet ja kokonaisuus eivät peittyisi osiensa joukkoon. Haitallisten aineiden hallinta: nähtävä tavoitteet ja kokonaisuus Vesiympäristölle vaarallisten ja haitallisten prioriteettiaineiden päästöjä ympäristöön tulee minimoida. Käytännössä tavoitteeseen pyritään pääosin oikeudellis-hallinnollisilla ohjauskeinoilla. Koska kyseessä ovat nimenomaan haitalliset aineet, näin tuleekin olla. Nykyisten säädösten taustalla onkin ilmeisen runsaasti tutkimuksia ja selvityksiä. On kuitenkin huomattava, että käyttämiemme haitallisten aineiden määrät ja aineet muuttuvat kaiken aikaa. Vesipolitiikan puitedirektiivin eräänä tavoitteena on pinta- ja pohjavesien hyvä tila ja direktiiviin on sisällytetty myös luettelo prioriteettiaineista. Puitedirektiiviä on täydennetty prioriteettiainedirektiivillä, jossa haitallisille ja vaarallisille aineille on asetettu ympäristölaatunormeja. Tulevina vuosina EU:ssa prioriteettiaineluetteloa päivitetään ja ympäristölaatunormien menetelmäohjeita uusitaan. Kansallisessa lainsäädännössä perustana ovat toimineet ympäristönsuojeluasetus sekä valtioneuvoston asetus vesiympäristölle vaarallisista ja haitallisista aineista. Jälkimmäiseen sisältyy myös ympäristönlaatunormeja ja pitoisuusrajoja, ja siinä käsitellään myös tarkkailua. Kansallisilla määräyksillä on jatkossakin erityinen merkitys, koska EU:n prioriteettiainedirektiiviä voidaan soveltaa kansallisesti. Näin voidaan ottaa huomioon ympäristömme erityispiirteet. Yhdyskuntien jätevedenpuhdistukseen ja erityisesti laitosten tarkkailuihin on aiheuttanut muutospaineita Euroopan päästö- ja siirtorekisteriä koskeva E-PRTR-asetus. Suurten yhdyskuntajätevedenpuhdistamoiden pitää raportoida päästöistään veteen ja ilmaan, mikäli asetuksessa ilmoitettu, ainekohtainen kuormitusraja ylitetään. Osa 43 listatusta haitallisesta aineesta on kuitenkin sellaisia, joita ei ole juurikaan jätevesistämme aikaisemmin tutkittu. Euroopanlaajuisten normien toimeenpanossa ongelmana ovatkin alueelliset erot: mitä aineita, mistä ja kuinka usein tulisi tarkkailla, seurata ja tutkia? Vesistöjä ajatellen on huojentavaa, että maamme jätevesissä ja pintavesissä haitallisia aineita on ollut vähän tai niitä ei ole havaittu lainkaan. Nämä tutkimustulokset toivottavasti ohjaavat myös tarkkailuja kustannustehokkaaseen suuntaan. Tutkimustietotarpeen lisäksi myös käytännön kysymyksiä riittää selvitettäväksi ja etenkin sovittavaksi. Kuka vastaa tarkkailuista, selvityksistä ja tutkimuksista? Miten hallitaan koko kulutusketju tai paremminkin -verkko? Rehevöitymiskehitystä pyritään estämään vesistöjen hoidolla, mutta vaarallisten ja haitallisten aineiden riskienhallinta vaatii perinteistä vesiensuojeluajattelua. Se edellyttää kuitenkin myös laajaa eri tahojen yhteistyötä tutkimustuloksiin perustuvan normiohjauksen rinnalla. Lisäksi työ vaatii tekijöiltään asiantuntemusta ja etenkin ymmärrystä, jotta tavoitteet ja kokonaisuus eivät peittyisi pienempien palasten sekaan. Jukka Koski-Vähälä Toiminnanjohtaja Suomen Vesiensuojeluyhdistysten Liitto ry. AQUARIUS 3
4 Kaltevan puhdistamo käsittelee hyvinkääläisten jätevedet. Kuva: Hyvinkään Vesi Haitallisten aineiden päästötarkkailu alkoi etuajassa Hyvinkäällä Hyvinkään Kaltevan puhdistamolla on kokemusta haitallisten aineiden tarkkailusta jo parin vuoden ajalta. Vantaanjoen ja Helsingin seudun vesiensuojeluyhdistys teki puhdistamolle tarkistetun käyttö- ja päästötarkkailuohjelman ja on myös vastannut aineiden päästötarkkailusta. A setus vesiympäristölle vaarallisista ja haitallisista aineista astui voimaan joulukuussa 2006, mutta jo vuonna 2004 Hyvinkään Kaltevan yhdyskuntapuhdistamon ympäristöluvassa jätevesien päästötarkkailuun määrättiin lisättäväksi haitallisten aineiden seurantaa. Luvanhaltijan oli ensin tehtävä selvitys ympäristölle ja terveydelle vaarallisten aineiden esiintymisestä jätevesissä. Tätä varten koottiin tiedot puhdistamoon liittyneistä teollisuuslaitoksista, tutkittiin näytteitä ja tehtiin biotestejä. Selvityksen perusteella Vantaanjoen ja Helsingin seudun vesiensuojeluyhdistys ry laati tarkistetun käyttö- ja päästötarkkailuohjelman Uudenmaan ympäristökeskukselle vuoden 2006 heinäkuun alkuun mennessä. Yhdistys on siitä lähtien myös vastannut puhdistamon haitallisten aineiden päästötarkkailusta. Viemärivedet lähinnä rasvaisia Kaltevan puhdistamolle johdettavien teollisuusjätevesien osuus on noin kymmenen prosenttia koko laitoksen jätevesimäärästä. Teollisuuslaitokset edustavat pääosin elintarvike- ja metalliteollisuutta, autokorjaamoja, pesuloita ja jätehuoltoa. Hyvinkään Vedellä on laskulupaehdot viemäriin johdettavalle jätevedelle. Haitallisten aineiden selvityksessä näytteitä otettiin eri viemäriverkostolinjoista, ja niiden jätevedestä määritettiin laajasti erilaisia haitallisia aineita. Lisäksi viemärivesillä tehtiin biotestit, jotka perustuvat aktiivilietteen hapenkulutuksen estymiseen. Näistä tutkimuksista vastasi Paavo Ristola Oy. 4 AQUARIUS
5 Näitä haitallisia aineita tarkkaillaan Kaltevalla Alkuaineet Orgaaniset yhdisteet Elohopea Öljyt ja rasvat Kadmium Mineraaliöljyt Arseeni Haihtuvat orgaaniset yhdisteet Seleeni Kromi Lyijy Nikkeli Tallium Uraani Antimoni Boori Barium Beryllium Hopea Koboltti Kupari Molybdeeni Sinkki Tina Vanadiini Tarkkailutiheys: joka 3. vuosi 4 kertaa vuodessa Näytteenotto tulevasta ja lähtevästä jätevedestä Hyvinkään Kaltevan puhdistamo 2-linjainen rinnakkaissaostuslaitos Keskisuuri puhdistamo, käsittelee noin asukkaan jätevedet Hyvinkäällä Teollisuuden jätevesien osuus 7 % Puhdistetut jätevedet johdetaan Vantaanjokeen Jos rasvanerotus ei toimi, rasva valuu viemäriveteen. Kuva: Jorma Männistö Mitkään tutkitut viemärivedet eivät olleet myrkyllisiä, ja haitallisten aineiden pitoisuudet alittivat laitoksen laskulupaehdot. Hyvinkään alueella jätevesissä esiintyi rasvaa ja öljyä enemmän sellaisissa viemäreissä, joihin ei johdettu teollisuusjätevesiä. Kattava ja kätevä seurantaa Ympäristönsuojeluasetuksen (169/2000) liitteen 1 ja valtioneuvoston asetuksen 1022/2006 mukaisten vaarallisten ja haitallisten aineiden seurannasta ei kesällä 2006 ollut vakiintuneita käytäntöjä tai soveltamisohjeita. Niinpä vesiensuojeluyhdistyksessä pohdimme, miten seuranta olisi mahdollisimman kattava sisällöltään, mutta ei kallis ja työläs. Tehtyjen selvitysten perustella esitimme, että Kaltevan puhdistamon päästötarkkailuun lisättäisiin metalli-, öljy- ja rasvamäärityksiä sekä mineraaliöljymäärityksiä. Ne tehtäisiin tulevasta ja lähtevästä jätevedestä neljä kertaa vuodessa joka kolmas vuosi. Määritykset tehdään vuorokauden virtaamapainotteisista kokoomanäytteistä niin, että näytteenotot ajoittuvat jokaiselle neljännesvuosijaksolle. Lisäksi haihtuvia orgaanisia yhdisteitä tutkitaan yhtä tiheästi mutta vain kertanäytteenä ja ainoastaan tulevasta jätevedestä. Raskasmetallimääritykset elohopeaa lukuun ottamatta tehdään ICP-massamenetelmällä, jolloin yhdellä ajolla saadaan 19 alkuaineen tulokset tarkasti ja kustannustehokkaasti. Kaikki vaarallisten ja haitallisten aineiden määritykset on tehtävä akkreditoiduilla menetelmillä, ja tämän vuoksi ohjelman liitteessä onkin annettu referenssimenetelmätiedot ja vaadittavat määritysrajat. Mikäli aineita löytyy poikkeuksellisen korkeina pitoisuuksina, tutkimustiheyttä lisätään. Kaiken kaikkiaan päästötarkkailuohjelma sopii aikataulullisesti myös Helcomin PLC-5 Itämeren kuormitustarkkailuun, jossa seurataan koko Itämereen tulevaa ravinne- ja raskasmetallikuormitusta. Kuluttajakemikaalit lisättiin mukaan Vuonna 2008 päästötarkkailuohjelmaa tarkistettiin. Siihen lisättiin eräitä kuluttajakemikaaleja, joita tutkitaan häiriötilanteissa. Mikäli viemäriverkosta joudutaan putkirikon tai pumppaamohäiriön vuoksi johtamaan käsittelemätöntä jätevettä Vantaanjoen vesistöön yli vuorokauden ajan, jätevedestä on määritettävä myös di(2-etyyliheksyyli)ftalaatin, nonyylifenyylietoksylaatin, oktyylifenolien ja nonyylifenolien pitoisuudet. Jos ohituksia on useampia, haitallisia aineita tulee tutkia vuosittain. Näitä aineita voi päästä jätevesiin muun muassa muovituotteista, maaleista, pintakäsittely- ja pesuaineista. Kirsti Lahti, toiminnanjohtaja Jari Männynsalo ympäristöasiantuntija, jätevesiasiat Vantaanjoen ja Helsingin seudun vesiensuojeluyhdistys ry AQUARIUS 5
6 Hyvät kokemukset Kaltevalla Hyvinkään puhdistamolta ei juurikaan joudu vesistöön haitallisia aineita. Puhdistamotyöntekijä Pauli Myllylä ottaa näytettä jälkiselkeytysaltaasta. Kuva: Jari Hynönen Haitallisten aineiden seuraamisesta ei ole koitunut merkittävää lisätyötä Hyvinkään Kaltevan puhdistamolla. Aineita on seurattu tavanomaisen seurannan mukana. H aitallisten aineiden seuranta poikkeaa jonkin verran aikaisemmasta, koska haitalliset aineet poikkeavat ominaisuuksiltaan ja käyttäytymiseltään yhdisteistä, joita tavanomaisesti tutkitaan jätevesistä. Osa aineista muun muassa haihtuu tai hajoaa herkästi, mikä pitää ottaa huomioon näytteenotossa. Virtaamapainotteisen kokoomanäytteenoton asemesta joidenkin yhdisteiden tutkimusta varten näyte saatetaan joutua ottamaan kertanäytteenä. Tutkimukset vaativat näytteenotolta erityistä huolellisuutta ja tietämystä muun muassa siitä, mitä erityispuhdistusta näytepullot vaativat tai mitä materiaalia pullojen on oltava. Haitallisten selvitys ainakin kerran Koska meidän tulee olla selvillä poikkeavien jätevesien määrästä ja laadusta viemäriverkostossamme, haitallisten aineiden seurannan suunnittelussa on hyvä ainakin kertaluonteisesti selvittää, mitä haitallisia aineita jätevesistä löytyy. Siksi Kaltevan puhdistamolla tutkittiin myös niin sanotut kuluttajakemikaalit. Tutkimuksissa jätevesistä ei löydetty merkittäviä määriä haitallisia yhdisteitä. Kuluttajakemikaalien pitoisuudet puhdistamolle tulevassa jätevedessä olivat joko jokseenkin samansuuruisia tai pienempiä kuin Suomessa yleensä todetut pitoisuudet isoilla puhdistamoilla. Hyvinkäällä on varsin vähän sellaista teollisuutta, joka käyttää haitallisia kemikaaleja, ja kuluttajakemikaalien käyttö lienee samanlaista kuin muissakin kaupungeissa. Vaikka Hyvinkäällä käytännössä tunnetaankin viemäriin liittynyt teollisuus ja sen mahdolliset päästöt, viemäriin voi päästä haitallisia kemikaaleja pieniltä pajoilta, joiden käyttämistä kemikaaleista ei aina välttämättä ole tietoa. Tällaiset on mahdollista saada selville meillä tehdyn kaltaisissa tutkimuksissa. Muun muassa erään pintakäsittelylaitoksen viemäriverkkoon johtamat syanidipitoiset jätevedet on saatu kuriin. Tosin tämä tapahtui ennen haitallisten aineiden tutkimuksia. Laskulupaehtoja ei ole muutettu, mutta sitä vastoin joissakin tapauksissa jäteveden esikäsittelyä ennen viemäriin johtamista on tehostettu. Tutkimukset kalliita, keskitys kannattaa Haitallisten aineiden tutkimukset on järkevää teettää useammalta puhdistamolta keskitetysti, koska ne ovat kalliita. Tämän lisäksi ne vaativat myös asiantuntemusta, joka liittyy näytteenottoon ja tutkimukset tekevien laboratorioiden valintaan. Kun vesiensuojeluyhdistys suunnittelee ja toteuttaa tutkimukset samanaikaisesti useammalla puhdistamolla, se vähentää varmasti kustannuksia ja lisää tulosten oikeellisuutta ja vertailtavuutta. Kaltevan puhdistamolle haitallisten aineiden tarkkailuohjelma on laadittu yhteistyössä tarkkailuvelvollisen eli Hyvinkään Veden, Vantaanjoen ja Helsingin seudun vesiensuojeluyhdistyksen ja valvovan viranomaisen eli Uudenmaan ympäristökeskuksen kanssa. Tutkimusten sisällöstä, laajuudesta ja näytteenoton taajuudesta on keskusteltu viranomaisen kanssa. Laitoksen erityispiirteet on otettu huomioon ja erityisesti viemäriin liittyneen teollisuuden määrä ja laatu. Yhteistyö on toiminut hyvin ja saadut tutkimustulokset on otettu huomioon päivitettäessä puhdistamon käyttö- ja päästötarkkailuohjelmaa siten, että haitallisten aineiden seuranta on jatkossa kytketty muuhun tarkkailuun. Turhien tutkimuksien tekemistä on pyritty välttämään. Marita Honkasalo Tuotantopäällikkö Hyvinkään Vesi 6 AQUARIUS
7 Uusi direktiivi vahvistaa haitallisten aineiden ympäristönlaatunormit pintavesille Vuoden 2009 alkupuolella julkaistaan Euroopan parlamentin ja neuvoston hyväksymä direktiivi, jossa vahvistetaan vesiympäristölle haitallisten ja vaarallisten prioriteettiaineiden ympäristönlaatunormit. Niin sanottu prioriteettiainedirektiivi toimeenpannaan kansallisesti täydentämällä valtioneuvoston asetusta vesiympäristölle vaarallisista ja haitallisista aineista (1022/2006), niin sanottua Vespa-asetusta. V espa-asetus astui voimaan , ja sillä pantiin täytäntöön kahden Euroopan yhteisön direktiivin, vesipuitedirektiivin (2000/60/EY) sekä vanhan niin sanotun vaarallisten aineiden direktiivin (76/464/ETY) velvoitteet. Asetuksen tarkoituksena on suojella pintavesiä ja parantaa niiden laatua ehkäisemällä vaarallisista ja haitallisista aineista aiheutuvaa pilaantumista ja sen vaaraa. Tavoitteena on lopettaa vesiympäristölle vaarallisten aineiden päästöt ja huuhtoumat sekä vähentää haitallisten aineiden päästöjä ja huuhtoumia. Vesiympäristölle vaaralliset aineet ovat pysyviä, eliöihin kertyviä myrkyllisiä yhdisteitä, jotka voivat aiheuttaa pitkäaikaisia haittavaikutuksia. Haitalliset aineet ovat muulla tavoin, esimerkiksi akuutisti, vesiympäristölle haitallisia aineita. Direktiivikielellä puhutaan prioriteettiaineista ja vaarallisista prioriteettiaineista. Yksittäisiä aineita on tunnistettu riskiperusteisesti sekä EU:ssa että kansallisesti, ja ne on lueteltu asetuksen liitteissä. Ensimmäisessä vaiheessa Vespa-asetuksella säädettiin haitallisten aineiden tarkkailusta ja vahvistettiin kansallisesti tunnistettujen haitallisten aineiden ympäristönlaatunormit. Lisäksi vahvistettiin vaarallisten aineiden direktiivin mukaiset ympäristönlaatunormit 17 aineelle. Tämä velvoite oli aikaisemmin pantu toimeen valtioneuvoston päätöksellä 363/1994 rajoittamalla näiden aineiden päästöjä pintaveteen ja vesihuoltolaitoksen viemäriin. Ympäristönlaatunormeihin perustuva haitallisten aineiden päästöjenhallinta on siten uutta Suomessa. Valtioneuvoston päätöksen 15 ainetta koskevat päästökiellot, kuten myös elohopean ja kadmiumin päästöraja-arvot, sisällytettiin Vespa-asetukseen, ja päätös kumottiin tarpeettomana. Vespa-asetuksen liitteiden aineet kuuluvat ympäristönsuojeluasetuksen (169/2000) liitteen 1 aineryhmiin, ja niiden päästöt vesiin tai vesihuoltolaitoksen viemäriin ovat siten ympäristöluvanvaraisia, ellei toiminnanharjoittaja osoita päästöjen olevan niin vähäisiä, ettei ympäristön pilaantumisen vaaraa ole. Tarkkailu on järjestettävä, mikäli aineita voi päästä vesistöön. Tarkkailutiheys on ohjeellisesti vähintään 12 kertaa vuodessa EU-lainsäädännössä vahvistetuille aineille sekä 4 kertaa vuodessa kansallisesti valituille haitallisille aineille. Vaarallisten aineiden direktiivin (76/464/ETY) säännökset on kumottu ja korvattu siirtymävaiheen jälkeen vuonna 2007 vesipuitedirektiivillä. Uusi prioriteettiainedirektiivi täydentää vesipuitedirektiiviä haitallisista aineista. Se vahvistaa haitallisille aineille ympäristönlaatunormit pääosin aineiden vesipitoisuuksille. Lisäksi direktiivi antaa mahdollisuuden soveltaa sedimentille ja eliöille määritettyjä laatunormeja erityisesti kertyville aineille, sekä säätää tällaisten aineiden pitkäaikaisen seurannan järjestämisestä. Ympäristönlaatunormeja ei voida soveltaa päästölähteiden välittömässä läheisyydessä, vaan tarkkailupisteet on valittava siten, että päästöt ovat riittävästi sekoittuneet. Jos sopivien tarkkailupisteiden valinta ympäristönlaatunormien noudattamisen toteamiseksi ei käytännössä riitä, antaa uusi direktiivi tietyin ehdoin mahdollisuuden rajata päästölähteiden läheisyyteen sekoittumisvyöhykkeitä, joilla laatunormin ylitykset voidaan sallia. Lisäksi direktiivi edellyttää päästöselvitysten tekemistä määräajoin. Sekä EU:ssa että kansallisesti tunnistettuja haitallisia aineita tarkastellaan määräajoin, ja aineluettelot päivitetään tarpeen mukaan. Prioriteettiainedirek- tiiviin on lisätty Euroopan parlamentin ehdotuksesta luettelo aineista, joita tulee tarkastella, kun aineluetteloa päivitetään. Komissio on jo käynnistänyt tietojen keräämisen prioriteettiaineluettelon päivitystä varten. Ympäristönlaatunormit Ympäristönlaatunormi on sellainen vesiympäristölle haitallisen aineen pitoisuus vedessä, sedimentissä tai eliöstössä, jota ei saa ihmisten terveyden tai ympäristön suojelemiseksi ylittää. Toistaiseksi laatunormeja on Suomessa asetettu vain vesipitoisuuksina. Normeja käytetään raja-arvona luokiteltaessa pintavesiä ja määritettäessä vesien kemiallista tilaa. Ne ovat työväline vesienhoitosuunnitelmien valmistelussa, jotka tähtäävät vesien hyvään tilaan vuoteen 2015 mennessä. Haitallisten aineiden osalta pintaveden tila on hyvä, mikäli haitallisten aineiden pitoisuudet ovat alhaisempia kuin laatunormit. Ympäristönlaatunormeja käytetään myös ympäristöluvanvaraisen toiminnan tarkkailuohjelmien suunnittelussa sekä päästöjen merkittävyyden arvioimisessa. Susan Londesborough Vanhempi tutkija Kemikaaliyksikkö, Suomen ympäristökeskus AQUARIUS 7
8 Mittausmenetelmien laatuvaatimukset Kemiallisten mittausten laatuvaatimuksista on valmisteilla komission direktiivi. Direktiivi edellyttää, että haitallisten aineiden määrityksiä tekevillä laboratorioilla on käytössään EN ISO/IEC tai muu vastaava laatujärjestelmä. Lisäksi käytettävien menetelmien tulee olla standardin periaatteiden mukaisesti validoituja. Mittausepävarmuus saa olla enintään 50 prosenttia ympäristönlaatunormin pitoisuutasolla määritettynä. Määritysraja saa olla enintään kolmasosa ympäristönlaatunormista. Mikäli näitä laatuvaatimuksia täyttäviä menetelmiä ei ole olemassa, tulee käyttää parasta saatavilla olevaa menetelmää. Laboratoriot osoittavat pätevyytensä muun muassa osallistumalla pätevyyskokeisiin ja vertailumittauksiin sekä määrittämällä soveltuvia referenssimateriaaleja. Euroopan parlamentin ehdottamat aineet, jotka tulee ottaa huomioon, kun prioriteettiaineluetteloa uusitaan Glyfosaatti ja sen hajoamistuote AMPA Bentatsoni Bisfenoli A Dikofoli EDTA Vapaa syanidi Mekoproppi Myskiksyleeni Perfluoro-oktaanisulfonihappo Kinoksifeeni Dioksiinit PCB Kansallisesti valitut haitalliset aineet klooribentseeni 1,2-diklooribentseeni 1,4-diklooribentseeni bentsyylibutyyliftalaatti dibutyyliftalaatti resorsinoli (1,3-bentseenidioli) TCMTB ((bentsotoaysoli-2-yylitio)metyylisyanaatti) bentsotiatsoli-2-tioli (di(tiatsoli-2-yyli)disulfidin hajoamistuote) bronopoli (2-bromi-2-nitropropaani-1,3-diol) nonyylifenolietoksylaatit dimeoaatti MCPA (4-kloori-2-metyylifenoksietikkahappo) metalamitroni (4-amino-3-metyyli-6-fenyyli-1,2,4-triarsiini-5-oni) prokloratsi (N-propyyli-N-[2-(2,4,6-kloorifenoksi)etyyli]-1H-imidatsoli-1-karboksamidi) etyleenitiourea (mankotsebin hajoamistuote) tribenuronimetyyli 8 AQUARIUS
9 Kuva: Jesse Passoja/Annelia EU:ssa tunnistetut vaaralliset aineet, joille on asetettu ympäristönlaatunormi yhteisön lainsäädännössä. Aineita 1 15 koskee Vespa-asetuksen mukainen päästökielto. 1. 1,2-dikloorietaani (1,2-etyleenikloridi) 2. aldriini 3. dieldriini 4. endriini 5. isodriini 6. DDT 7. heksaklooribentseeni 8. hehkaklooributadieeni 9. heksakloorisykloheksaani 10. hiilitetrakloridi 11. pentakloorifenoli 12. tetrakloorieteeni (tetrakloorietyleeni) 13. triklooribentseeni 14. trikloorieteeni (trikloorietyleeni) 15. trikloorimetaani (kloroformi) 16. pentabromidifenyylieetteri 17. kadmium ja kadmiumyhdisteet 18. C10-13-kloorialkaanit 19. elohopea ja elohopeayhdisteet 20. pentaklooribentseeni 21. polyaromaattiset hiilivedyt (bentso(a)pyreeni) (bentso(b)fluoranteeni) (bentso(g,h,i)peryleeni) (bentso(k)fluoranteeni) (indeno(1,2,3-cd)pyreeni) 22. tributyylitinayhdisteet 23. nonyylifenoli EU:ssa tunnistetut haitalliset aineet, joille on asetettu ympäristönlaatunormi yhteisön lainsäädännössä. *Antraseeni ja endosulfaani on uudessa prioriteettiainedirektiivissä tunnistettu vaarallisiksi aineiksi. klorpyrifossi alakloori atratsiini klorfenvinfossi simatsiini trifluraliini endosulfaani* diuroni isopropturoni antraseeni* bentseeni di(2-etyyliheksyyli)ftalaatti (DEPH) dikloorimetaani (metyleenikloridi) fluoranteeni lyijy ja lyijy-yhdisteet naftaleeni oktyylifenolit nikkeli ja nikkeliyhdisteet bromatut difenyylieetterit AQUARIUS 9
10 Tästä jutusta puuttuvat kaikki alkuperäiset kuvat molemmilta aukemilta Haitallisten aineiden esiintymisestä jätevedenpuhdistamoilla saatiin tietoa selvityksestä, joka valmistui viime syksynä. Kuva: Anne Kärkkäinen Yhdyskuntajätevesien haitalliset aineet eivät vaaranna vesiympäristöä Yhdyskuntapuhdistamoilta ei joudu vesistöihin sellaisia määriä vaarallisia tai haitallisia aineita, että ne vaarantaisivat vesiympäristöä. Tämä ilmenee Vesi- ja viemärilaitoksen tuoreesta selvityksestä. Puhdistamot poistavat osan aineista Kaikki viemäriin päätyvät aineet eivät sellaisenaan päädy vesistöön, vaan osa aineista poistuu jätevedenpuhdistamoilla tehokkaasti. Prosessista poistettavan lietteen mukana jätevedenpuhdistamo puh- J ätevettä muodostuu erilaisista lähteistä. Suurin osa jätevesistä tulee kotitalouksista, joissa käytämme vettä eri tarkoituksiin. Kodeissa jäteveteen kulkeutuu yhdisteitä, jotka ovat peräisin muun muassa kosmetiikasta, puhdistus- ja pesuaineista, kodin materiaaleista, esineistä ja tekstiileistä irtoavista aineista ja elimistömme kautta ruoan, juoman tai lääkkeiden sisältämistä aineista. Erilaisten teollisuus- ja palvelutoimintojen jätevesiin joutuu aineita, joita käytetään prosesseissa, pesuissa ja muussa toiminnassa. Jätevesiin sekoittuu myös sadevesiä, joiden mukana kaduilta, katoilta ja muilta pinnoilta huuhtoutuu niille kiinnittyneitä aineita kuin myös itse näitä pintamateriaaleja. Kun tarkastellaan haitallisten aineiden esiintymistä jätevesissä, päädytään pohtimaan aineiden päästölähteitä ja niiden merkitystä kokonaisuuden kannalta. Teollisuuden kemikaalien käyttöä tarkastellaan ja kontrolloidaan ympäristölupakäytännön yhteydessä. Lisäksi vesihuoltolaitokset laativat erillisiä teollisuusjätevesisopimuksia, joilla voidaan rajoittaa aineiden pääsyä vesihuoltolaitoksen viemäriin. Tarkastelu muuttuu hankalaksi, kun kyse on niin sanotuista hajapäästöistä, eli päästöt ovat peräisin useasta erillisestä hajallaan olevasta lähteestä. Erityisesti kotitalouksien rooli tunnetaan huonosti. 10 AQUARIUS
11 Haitalliset aineet poistuvat puhdistamoilla vaihtelevasti. Kuva: Anne Kärkkäinen Osa haitallisista aineista haihtuu ilmaan ilmastusaltaassa. Kuva: Anne Kärkkäinen distaa tehokkaasti sellaisia aineita, jotka kiinnittyvät kiintoaineeseen. Haihtuvat yhdisteet puolestaan poistuvat yleensä viimeistään ilmastusaltaassa pienten ilmakuplien myötä. Eri aineet hajoavat biologisessa prosessissa hyvin eri tavoin. Osa yhdisteistä on käytännössä biologisesti hajoamattomia, kuten pysyvät orgaaniset yhdisteet eli POP-yhdisteet. Osa taas hajoaa lähes täydellisesti biologisessa käsittelyprosessissa. Biologisen prosessin eri tekijöillä, kuten mikrobitoiminnalla, lämpötilalla, happamuudella ja kestolla, voi olla vaikutusta siihen, miten aineet hajoavat. Haitalliset aineet poistuvat siis jätevedenpuhdistamolla vaihtelevasti. Haitallisten aineiden poistamisesta ja hajottamisesta on tehty kansainvälisiä tutkimuksia. Niiden perusteella tiedetään, että ainekohtaisesti voidaan räätälöidä erilaisia ratkaisuja. Tyypillisesti aktiivilieteprosessin jälkeen vesiin jäävien haitallisten aineiden poistamisen keinot olisivat kuitenkin hyvin kalliita ja energiaa kuluttavia. Lisäksi eri aineille vaadittavat ratkaisut olisivat erilaisia. Haitallisista aineista selvitys Haitallisista aineiden esiintymisestä suomalaisissa jätevesissä saatiin uutta tietoa vuonna 2007 tehdyssä E-PRTR-selvityksessä Haitallisten aineiden esiintyminen suomalaisissa yhdyskuntajätevesissä. Tässä selvityksessä oli mukana 15 yhdyskuntajätevedenpuhdistamoa, joiden tulevan ja lähtevän jäteveden ominaisuuksia analysoitiin. Työn käynnisti asetus, joka velvoittaa asukasvastineluvultaan yli jätevedenpuhdistamot ilmoittamaan tietyistä haitallisten aineiden päästöistään Euroopan päästö- ja siirtorekisteriin. Asetuksen mukaan vesistöpäästöt tulee ilmoittaa, kun ylitetään asetuksen liitteessä kyseiselle aineelle määritelty vuosittainen kilomäärä. Asetukselle on laadittu toimeenpanoa koskeva opas, jonka liitteessä 43 ainetta oli merkitty sellaiseksi, että niillä ilmoitusvelvollisuus saattaa jätevedenpuhdistamoilla ylittyä. Nämä listatut aineet otettiin selvitystyön lähtökohdaksi. EU:n prioriteettiainedirektiivissä asetetaan 33 haitalliselle ja vaaralliselle aineelle ympäristönlaatunormi eli pitoisuus, jota vesistössä ei tule ylittää. Monet E-PRTR-tutkimuksen yhteydessä tutkituista aineista ovat samoja kuin prioriteettiainedirektiivin aineet. Analyysitulokset julkaistiin marraskuussa 2008 VVY:n monistesarjan julkaisussa. Pitoisuudet yleensä pieniä Yleisesti voidaan todeta, että käsitellyssä jätevedessä haitallisten ja vaarallisten aineiden pitoisuudet olivat pieniä. Tuloksia verrattiin ympäristönlaatunormeihin, jotka on prioriteettiainedirektiivissä määritelty vuosikeskiarvoina sisämaan pintavesille. Ympäristönlaatunormi on vesistölle asetettu maksimipitoisuus, eli sitä ei voi suoraan verrata käsitellyn jäteveden pitoisuuteen. Jätevedet johdetaan vesistöön, jossa ne sekoittuvat ja laimenevat muuhun vesimassaan. Prioriteettiainedirektiivissä tämä on otettu huomioon niin, että purkuputken ympärille on mahdollisuus määritellä sekoittumisvyöhyke. Suuri osa aineista oli sellaisia, että lähtevässä vedessä pitoisuudet olivat alle ympäristönormin. Joillakin aineilla ja joissakin näytteissä ympäristönlaatunormit ylittyivät, mutta suurin osa näytteistä alitti ympäristönormien pitoisuudet. Ympäristönlaatunormin ylittäneitä aineita olivat esimerkiksi nonyylifenolit ja nonyylifenolietoksylaatit, oktyylifenolit ja oktyylifenolietoksylaatit. Näitä aineita tuli kaikille puhdistamoille, mutta puhdistusprosessi poisti ne tehokkaasti, joten lähtevän veden arvot jäivät pääosin pieniksi. Nonyylifenoleja ja nonyylifenolietoksylaatteja käytetään muun muassa voiteluaineissa, puhdistus- ja pesuaineissa, maaleissa ja metallin työstössä. Aineiden AQUARIUS 11
12 Mitä näissä pulloissa on? Osa puhdistamoille tulevista kemikaaleista on lähtöisin enimmäkseen kodeista. Kuva: Anne Kärkkäinen Kotien kemikaalipäästöjä on vaikea hallita, koska päästäjiä on paljon. Kuva: Anne Kärkkäinen käyttöä on rajoitettu valtioneuvoston asetuksella, mutta tuotteita on edelleen runsaasti markkinoilla. Nonyylifenoleita on löytynyt myös ulkomaisista tekstiileistä. Niistä on oltu huolestuneita julkisuudessa sekä Suomessa että Ruotsissa. Oktyylifenoleita ja oktyylifenolietoksylaatteja puolestaan käytetään muun muassa pesuaineissa ja liimoissa. Myös kadmiumin, elohopean ja di-2- etyyliheksyyliftalaatin (DEHP) pitoisuus oli ympäristönlaatunormia suurempi joissain yksittäisissä lähtevän veden näytteissä. Näiden aineiden pitoisuudet olivat suurimmillaan 2 3-kertaiset ympäristönlaatunormiin nähden. Kadmiumia kulkeutuu jäteveteen muun muassa ravinnosta, hulevesistä, taiteilijaväreistä ja teollisesta toiminnasta. Jäteveden elohopea taas on peräisin ainakin ravinnosta ja hampaiden paikkaukseen käytetystä amalgaamista. Elohopean määrä jätevedessä on kuitenkin pudonnut hammashoitoloiden amalgaamierottimien käytön ansiosta. Di-2-etyyliheksyyliftalaattia käytetään muovien pehmitinaineena, lisäaineena maaleissa, musteissa ja liimoissa sekä lääketeollisuudessa. Sen käyttö on kuitenkin vähentynyt, kun sitä on pyritty korvaamaan vähemmän vaarallisilla aineilla. Polyaromaattisista hiilivedyistä eli PAH-yhdisteistä bentso(g,h,i)peryleenin pitoisuudet ylittivät muutamissa lähtevän veden näytteissä ympäristönlaatunormin. Poistumien ja analyysitulosten tarkastelu kuitenkin osoittaa, että todennäköisesti normi ei kuitenkaan useimmiten ylity. Tulosten tulkintaa vaikeutti se, että määritystarkkuus ei ollut riittävä. Bentso(g,h,i)peryleeni on polttoaineen sisältämien hiilivetyjen pyrolyysituote, joka syntyy epätäydellisen palamisen yhteydessä. TBT ongelmana joillakin puhdistamoilla Vaikka tributyylitinayhdisteiden (TBT) käyttö liman- ja homeentorjunassa on kielletty, sitä oli määritysrajan ylittäviä pitoisuuksia neljässä tulevan ja kahdessa lähtevän jäteveden näytteessä. Poistumatuloksen perusteella arvioitiin, että todennäköisesti ympäristönlaatunormi (0,0002 µg/l) ylittyi lähtevässä vedessä ainakin näillä neljällä puhdistamolla. Näytteistä juuri TBT:llä arvioitiin olevan suurimmat pitoisuudet suhteessa ympäristönlaatunormiin. Aineiden käyttö- ja päästökiellot näyttävät yleensä toimineen melko hyvin. Esimerkiksi heksaklooribentseeniä, lindaania, pentakloorifenolia (PCP) tai polykloorattuja bifenyylejä (PCB) ei havaittu yhdestäkään näytteestä. Kuitenkin esimerkiksi trikloorimetaania eli kloroformia oli useissa tulevan jäteveden näytteissä, vaikkei sitä saa päästää viemäriin. Tästä määrätään valtioneuvoston asetuksessa 1022/2006 vesiympäristölle vaarallisista ja haitallisista aineista Pieninä pitoisuuksina tulevissa jätevesissä havaittiin yhä muun muassa atratsiinia. Se on vesiliukoinen torjunta-aine, jonka käyttö on lopetettu. Analysointi vaatii pohdintaa Haitallisten aineiden analysointi vaati erityistä pohdintaa. Selvitystä varten näytteenotosta laadittiin tarkat ohjeet. Näytteet otettiin pääosin lasipulloihin, eikä näytteenotossa käytetty muovisia välineitä, koska näin haluttiin estää ftalaattien vaikutus tulokseen. Analysoitavan aineen perusteella otettiin kertanäytteitä tai kokoomanäytteitä. Lisäksi joidenkin aineiden selvittämiseksi näytteitä otettiin viisi kertaa vuorokauden aikana. Tulosten analysoinnissa käytettiin kahta eri laboratoriota, ja huomattiin, että laboratorioiden analyysitarkkuudessa oli eroja. Tämä on huomattava asia, koska haitallisten aineiden pitoisuudet ovat yleensä hyvin pieniä: määritystarkkuus merkitsee hyvin paljon, kun tuloksia hyödynnetään. Analyyseja teetettäessä onkin hyvä pohtia, mihin tarkoitukseen tuloksia käytetään, minkälaista analyysitarkkuutta toivotaan ja mitä käytettävissä olevilla menetelmillä saavutetaan. Auttaa järjestämään tutkimustarpeita ja toimia Selvityksen analyysitulosten avulla voitiin muodostaa kokonaiskuvaa haitallisten aineiden pitoisuudesta suomalaisissa jätevesissä. Tiettyjä aineita esiintyi kaikkien selvitykseen osallistuneiden laitosten tulevassa jätevedessä. Todennäköisesti näiden aineiden merkittävä kuormitus on peräisin kotitalouksista. Monista aineista taas ei saatu yhtäkään analyysien määritysrajan ylittävää tulosta. Selvityksen tulosten valossa näyttää siltä, että puhdistamoilta ei joudu vesistöihin sellaista haitallisten ja vaarallisten aineiden kuormitusta, joka vaarantaisi vesiympäristöämme. Selvityksen aineisto toimii vertailukohtana, jonka pohjalta muut puhdistamot voivat miettiä omia tutkimustarpeitaan ja priorisoida mahdollisia toimiaan. Samoin puhdistamot ja niihin liittynyt teollisuus voivat peilata omia tuloksiaan selvityksen tuloksiin. Erityisesti useista hajallaan olevista lähteistä muodostuvien ainepäästöjen hallinta on haasteellista. Kuormituksen vähentäminen edellyttäisikin usein yhteistyötä kemikaali- ja ympäristöasiantuntijoiden, viranomaisten, kuluttajien, toimijoiden ja vesihuoltolaitosten kesken. Saijariina Toivikko Vesihuoltoinsinööri Vesi- ja viemärilaitosyhdistys ry Kirjallisuus: Haitallisten aineiden esiintyminen suomalaissa yhdyskuntajätevesissä. E-PRTRselvityksen tulokset. Vesi- ja viemärilaitoksen monistesarja 24, AQUARIUS
13 15 puhdistamoa osallistui Käyttöinsinööri Heikki Sandelin Tampereen Viinikanlahden puhdistamolta muistaa, että haitallisten aineiden näytteenotto oli tarkkaa puuhaa. Kuva: Anne Kärkkäinen Raportointivelvollisuuden selvittämishankkeeseen osallistui 15 puhdistamoa eri puolilta maata. Mukana olivat Espoon Vesi, Helsingin Vesi, Jyväskylän Energia, Kymen Vesi, Kuopion Vesi, Lahti Aqua, Lappeenrannan Vesi, Oulun Vesi, Porin Vesi, Rauman Vesi, Napapiirin Vesi, Seinäjoen Vesi, Tampereen Vesi, Turun vesilaitos ja Riihimäen kaupungin vesihuoltolaitos. Hanketta koordinoi Vesi- ja viemärilaitosyhdistys ry, ja hankkeen asiantuntijana toimi Vantaanjoen ja Helsingin seudun vesiensuojeluyhdistys ry. Vesi- ja viemärilaitos ry:n tutkimuksen tulokset olivat hyvin samansuuntaisia Suomen ympäristökeskuksen Veska-tutkimuksen tulosten kanssa, jossa selvitettiin eri puolilta Suomea kuluttaja- ja teollisuuskäytössä olevien kemikaalien esiintymistä vesiympäristössä. Aineiden pitoisuuksia mitattiin yhdyskuntajätevesipuhdistamoiden lietteistä ja jätevedestä ja puhdistamoiden alapuolisten vesistöjen vedestä, sedimentistä ja kaloista. Isojen puhdistamoiden pitää ilmoittaa päästönsä EU:n rekisteriin Tiedot jätevesien haitallisista aineista kootaan puhdistamojen käyttö- ja päästötarkkailujen vuosiraporteista. Kuva: Anne Kärkkäinen Suurten yhdyskuntapuhdistamoiden pitää ilmoittaa päästönsä Euroopan päästö- ja siirtorekisteriin, E-PRTR, European Pollutant Release and Transfer Register. Ilmoitusvelvollisuus koskee yhdyskuntapuhdistamoja, joiden asukasvastineluku on yli Suomessa näitä on 14. Rekisteriin ilmoitetaan periaatteessa 91 epäpuhtaudesta, joista yhdyskuntapuhdistamoiden vesipäästöistä tarkkailtavia on 43 ja ilmasta tarkkailtavia 18. Tiedot päästöistä veteen kootaan puhdistamojen käyttö- ja päästötarkkailun vuosiraporteista. Suuri osa haitallisista aineista on kuitenkin sellaisia, että niitä ei enää käytetä. Aineiden esiintymisestä yhdyskuntajätevesissä Vesi- ja viemärilaitosyhdistys ry teetti Suunnittelukeskuksella selvityksen, jota varten isot puhdistamot tutkituttivat aineita tulevasta ja lähtevästä jätevedestä ja lietteistä. Laskelmilla päädyttiin siihen, mitä kannattaa mitata tai arvioida laskennallisesti ja mitä ei ole tarkoituksenmukaista ilmoittaa. Tiedot päästöjen epäpuhtauksista kerätään TYVI-järjestelmän kautta ympäris- töhallinnon VAHTI-järjestelmään ja sieltä edelleen EU:lle E-PRTR-rekisteriin. Puhdistamoiden pitää ilmoittaa nyt ensimmäisellä kerralla vuoden 2007 päästöistä. E-PRTR-rekisteri korvaa aikaisemman EPER- eli Euroopan epäpuhtauspäästörekisterin, johon teollisuuslaitokset ovat jo aiemmin raportoineet tietoja IPPC -direktiivin velvoittamana. Nyt epäpuhtausrekisteri korvataan Euroopan päästö- ja siirto- eli E-PRTR-rekisterillä, johon myös joidenkin IPPC-velvoittamattamattomien laitosten, kuten suurten jätevedenpuhdistamoiden, pitää toimittaa tietojaan. Periaatteessa suurien yhdyskuntapuhdistamojen käyttö- ja päästötarkkailua tekevät vesiensuojeluyhdistykset osallistuvat tietojen kokoamiseen E-PRTR-rekisteriin. E-PRTR-rekisterin tarkoituksena on lisätä yleisön tietoa ympäristökuormituksesta ja edistää teollisuuden pyrkimyksiä saavuttaa ympäristönsuojelulle asetettuja tavoitteita ja kansainvälisten sopimusten velvoitteita. AQUARIUS 13
14 Orgaaniset tinayhdisteet muutakin kuin sedimenttien TBT Mikäli halutaan nopea yleiskuva jonkin alueen organotinasaastuneisuudesta, kohtuullisen paikallisesti esiintyvät kalat näyttäisivät ilmentävän paremmin alueen tilaa kuin sedimentit. O rgaaniset tinayhdisteet ympäristökysymyksenä on keskittynyt paljolti laivojen ja pienveneiden TBT- eli tributyylipitoisten pohjamaalien esiintymiseen satamien sedimenteissä. Pitoisuudet vaihtelevat suuresti saman alueen sisällä monestakin syystä. Laivat kulkevat tiettyjä reittejä sekoittaen samalla sedimenttejä. Toisaalta näitä reittejä ruopataan, jolloin ne puhdistuvat näiltä paikoilta. Oman kuormituksensa tuovat telakat, joilla maaleja on poistettu. Näiden syiden vuoksi yksittäisten sedimenttinäytteiden perusteella ei useinkaan saada luotettavaa kuvaa alueen kokonaistilanteesta. Organotinayhdisteiden ongelmakenttään liittyy monia vähemmän pohdittuja kysymyksiä. Tästä ovat esimerkkinä TPhT:n eli trifenyylitinan esiintyminen kaloissa suurempana pitoisuutena kuin TBT:n. Lisäksi sen vaikutuksia ja merkitystä ei tunneta läheskään niin hyvin kuin TBT:n. Oman lisänsä ongelman skaalaukseen tuo se, ettei mono- ja dibutyylitinojen vaikutuksia tunneta kovin hyvin. Niitä syntyy sekä TBT:n hajotessa että tulee jonkin verran jätevesien myötä puhdistamoilta. Silti yksittäisetkin pitoisuusmittaukset sedimentissä korreloivat selvästi sekä kalojen TBT- että TPhT-pitoisuuden kanssa. Erityisesti tarkastelu osoitti sen, kuinka paljon TBT:tä runsaammin, jopa parikymmentäkertaisesti, TPhT näyttää kertyvän kaloihin. Asiaa tutkittiin Elintarviketurvallisuusviraston, Kansanterveyslaitoksen, Riista- ja kalatalouden tutkimuskeskuksen ja Suomen ympäristökeskuksen tutkimuksessa Orgaanisten tinayhdisteiden pitoisuudet kotimaisessa järvi- ja merikalassa. Tutkimuksen loppuraportti julkaistiin viime marraskuussa. Kalat indikoivat ongelmaa mutteivät aina Mikäli halutaan nopea yleiskuva jonkin alueen organotinasaastuneisuudesta, vaikuttaa siltä, että kohtuullisen paikallisesti esiintyvät kalat soveltuisivat indikaattoriksi peremmin kuin sedimentit. Näin on yleisesti, mutta eräät ääritapaukset äskettäin julkaistussa tutkimuksessa jättävät vielä kysymyksiä auki. Miksi Varkauden Huruslahden ahvenissa on melko vähän TBT:tä, vaikka orgaanisia tinayhdisteitä oli hyvin runsaasti? Suojeleeko sisävesien humuspitoisuus tinayhdisteiden kertymiseltä elimistöön? Vai onko kyse kalojen fysiologisesta ionisäätelystä, joka on erilainen makeissa ja merivesissä? Varkauden sedimenteissä on niin paljon TBT:tä, että laajempi kartoitus on jo tehty ja uusia kala- ja vesituloksia odotetaan jatkotoimien arvioimiseksi. Sedimentissä oli 2 6 sentin syvyydessä butyylitinoja enimmillään lähes mikrogrammaa kilossa kuivattua sedimenttiä. Yhdisteitä on poikkeuksellisen paljon niin Suomen kuin maailmankin oloissa. Entä miksi Helsingin Vanhankaupunginlahden ahvenissa puolestaan on suhteellisen paljon TPhT:tä? Käyvätkö kalat syönnöksellä kauempana, vai onko alueella ehkä tunnistamaton fenyylitinalähde? Tutkitut sedimenttipatsaat melkein kaikilla paikoilla viittaavat siihen, että ongelma on hautautumassa, kun puhdas sedimentti peittää saastuneet kerrokset. Orgaanisia tinayhdisteitä tulee kuitenkin seurata kalastossa, jotta voidaan varmistua, etteivät pitoisuudet enää ainakaan kasva. Mikä on pitoisuuksien merkitys? Kertyminen kaloihin on sekä ympäristöettä ihmisen terveyskysymys, mutta puhdas ympäristökysymys on, miten nämä aineet vaikuttavat sedimentissä. Useimmat toksisuustestit tehdään tuoreilla aineilla laboratorio-oloissa. Nyt kun päästöt aivan valtaosin ovat päättyneet, meillä tulisi olla parempi käsitys esimerkiksi siitä, mitä tietty pitoisuus vanhaa organotinaa, TBT:tä, DBT eli dibutyylitinaa tai TPhT:tä oikeasti meikäläisissä oloissa merkitsee esimerkiksi pohjaeläimille. Kuinka suuri osuus on biologisesti aktiivisessa muodossa? Simpukat tiedetään herkiksi organotinoille. Näkyykö tämä simpukkayhteisöissä? Entä muissa eliöryhmissä? Onko eliövaikutusten ja niiden muutosten selvittäminen ylipäänsä mahdollista myllätyillä pohjilla? Organotinojen analysointi vesifaasista luonnossa esiintyvillä pitoisuuksilla on edelleen hyvin hasteellista. Vesipuitedirektiivin laatunormi, EQS-arvo, TBT:lle on 0,2 nanogrammaa litrassa, ja mittausten määritysrajan tavoitearvo alle puolet tästä. Vain selvästi saastuneilla alueilla voidaan mitata pitoisuuksia, jotka ovat yli 1 nanogrammaa litrassa, joilla kirjallisuuden mukaan on jo selviä eliövaikutuksia. Kun vesimuodostuman kemiallista tilaa pitää arvioida veden TBT-pitoisuuden perusteella eikä se onnistu nykyisillä menetelmillä luotettavasti, tilannearviota tehtäessä korostuu sedimentin ja kalojen merkitys. 14 AQUARIUS
15 Huonosti tunnettuja ympäristökysymyksiä: Vanhaa organotinaa? Kuinka paljon? Mitä se merkitsee pohjaeläimille? Kuvat: Jesse Passoja/Annelia Kuka vastaa jatkotoimista? Oma lukunsa tilanteen seurannassa ovat vastuukysymykset, kun kyse on menneistä päästöistä eikä aine ole ollut aiemmin kielletty. Sedimenttien pilaantuneisuuden selvittämisestä ja pilaantuneiden sedimenttien kunnostuksesta aiheutuu huomattavia kustannuksia. Pilaantuneen alueen puhdistamisesta ja sen kustannuksista vastaa yleensä pilaaja tai rakentaja, sataman pitäjä tai muu alueen käyttämisestä hyötyvä taho. Mikäli kunnostus on tarpeen esimerkiksi yleisen edun vuoksi eikä pilaajaa saada vastuuseen, on sedimenttien käsittelyyn saatava rahoitusta niin sanotusta toissijaisesta lähteestä. Ympäristöministeriön TBT-työryhmä on esittänyt 2006, että kunnostushankkeita tuetaan valtion varoin silloin, kun yleinen etu vaatii kohteen kunnostamista eikä pilaajaa saada vastuuseen. Rahoitusta varten osoitetaan valtion talousarvioon tarpeen mukaan hankekohtaista ympäristötyömäärärahaa. Nykyään ympäristötyömääräraha on kuitenkin riittämätön pilaantuneiden sedimenttien puhdistamiseen. Jälleen kerran joudutaan hoitamaan ympäristöongelmaa jälkikäteen kuten elohopean, DDT:n, PCB:n ja dioksiinien jälkeen. Jaakko Mannio Erikoistutkija Suomen ympäristökeskus Erikoistutkija Jaakko Mannio vastasi veden ja sedimentin tinayhdisteiden pitoisuuksien tutkimusosuudesta tutkimushankkeessa, jossa selvitettiin orgaanisten tinayhdisteiden pitoisuuksia Suomen merialueen ja järvien kaloissa. Vesi- ja sedimenttitutkimusten tarkoituksena oli saada selvää, millaisina pitoisuuksina tinayhdisteet esiintyvät sedimentissä syvyyssuunnassa ja voidaanko sedimentin tai veden orgaanisten tinayhdisteiden pitoisuuksien perusteella ennustaa aineiden pitoisuuksia kaloissa. Tutkimus tehtiin vuosina Kirjallisuus Anja Hallikainen, Evira; Riikka Airaksinen, Panu Rantakokko, Terttu Vartiainen, KTL; Pekka J. Vuorinen, Antti Lappalainen, Aune Vihervuori, RKTL; Jaakko Mannio, SYKE: Orgaanisten tinayhdisteiden pitoisuudet Itämeren kalassa ja kotimaisessa järvikalassa Loppuraportti. AQUARIUS 15
16 Vantaanjoella etsitään menetelmiä haitallisten aineiden päästöjen arvioimiseksi EU-hankkeessa Vantaanjoki ja Vanhankaupunginlahti on valittu yhdeksi esimerkkikohteeksi EUhankkeeseen Source control of priority subtances (SOCOPSE). Siinä kehitetään ja testataan eri menetelmiä haitallisten aineiden päästöjen arvioimiseksi. Vantaanjoella ja sen edustan merialueella selvitetään päästöarvioita ja menettelyjä tributyylitinayhdisteille (TBT), di-2-etyyliheksyyliftalaatille (DEHP), bromatuille palonestoaineille (PBDE), nonyylifenoleille ja niiden hajoamistuotteille, nonyylifenolietoksylaateille (NP- OP) ja polysyklisille aromaattisille hiilivedyille (PAH). Näitä vesipuitedirektiivin prioriteettiaineita saattaa esiintyä vesistöalueella joko vedessä, sedimentissä tai eliöissä. Vantaanjoki valittiin EU-hankkeen pohjoisen alueen esimerkkivesistöksi Puolassa sijaitseven Klodnica-joen ohella. Puolassa selvitetään elohopean, kadmiumin ja PAH-yhdisteiden päästöjä. Koska vain osasta aineita on mitattuja pitoisuuksia vedestä tai sedimentistä, turvaudutaan myös potentiaalisten päästölähteiden kartoittamiseen sekä mallinnukseen. Hankkeessa testataan päätöksenteko-ohjelmaa ja kootaan tietoja haitallisten aineiden poistomenetelmistä jätevedenkäsittelyssä. Vantaanjoen ja Helsingin seudun vesiensuojeluyhdistys tuottaa tietoa Vantaanjoen kuormittajista ja veden laadusta. Suomessa hankkeen päävastuu on Suomen ympäristökeskuksella. Mukana ovat myös Uudenmaan ympäristökeskus, Helsingin Vesi, Riihimäen vesihuoltolaitos ja Helsingin kaupungin ympäristökeskus. Hankkeessa on mukana tutkimuslaitoksia Ruotsista, Hollannista, Espanjasta, Saksasta, Ranskasta, Norjasta, Puolasta, Slovakiasta ja Englannista. Hanke kestää vuoden 2009 loppuun. Kirsti Lahti Toiminnanjohtaja Vantaanjoen ja Helsingin seudun vsy Lisätietoja hankkeesta: Vantaanjoki on EU:n SOCOPSE-hankkeessa esimerkki pohjoisen alueen vesistöistä. Kuva: Pasi Valkama 16 AQUARIUS
17 Vesienhoitosuunnitelmista lausunnot huhtikuun loppuun Vesiä voidaan hoitaa monella tavalla. Muun muassa siihen voi ottaa kantaa lausunnossa vesienhoitosuunnitelmaehdotuksesta. Kuvat: Jukka Mustonen, Vesijärvi II-projekti L ausunnot vesienhoitosuunnitelmaehdotuksista pitää tehdä viimeistään huhtikuun loppuun mennessä. Ympäristökeskukset ovat kuitenkin pyytäneet erikseen kuntia, teollisuuslaitoksia ja muita keskeisiä toimijoita toimittamaan lausuntonsa jo aiemmin helmi-maaliskuun vaihteessa. Näin nämä ehditään ottaa paremmin huomioon vesienhoidon jatkovalmistelussa. Ehdotukset vesienhoitosuunnitelmiksi ja vesien tilan parantamistoimiksi valmistuivat viime lokakuun lopussa. Nyt tällä kuulemiskierroksella palautetta odotetaan muun muassa, onko vesienhoitosuunnitelmaehdotusta varten koottu tarpeeksi tietoa, ovatko linjaukset oikeita ja riittävän perusteltuja ja onko ehdotuksessa keskitytty oikeisiin asioihin. Lausuntoa odotetaan myös, ovatko ehdotetut toimet tehokkaita, voidaanko ne lausujan mielestä toteuttaa ja kuinka ne rahoitettaisiin. Ympäristökeskukset toivovat myös kerrottavan, onko eri tahoille annettu tarpeeksi mahdollisuuksia osallistua suunnitteluun. Vesienhoidon suunnittelusta voivat sanoa mielipiteensä kaikki, jotka ovat kiinnostuneet omien vesiensä tilasta: kansalaiset, kansalaisjärjestöt, viranomaiset ja toiminnanharjoittajat. Mielipiteet ja kannanotot ovat vapaamuotoisia. Ne toimitetaan kirjeitse tai sähköpostitse oman alueen ympäristökeskuksen kirjaamoon. Alueellisten ympäristökeskusten yhteystiedot löytyvät varmimmin puhelinluettelosta ja netistä ympäristöhallinnon verkkosivuilta www. ymparisto.fi > alueelliset ympäristökeskukset. Palautteen antajan pitää laittaa mukaan nimensä ja yhteystietonsa. Vesienhoitosuunnitelmaehdotukset on laadittu manner-suomen seitsemälle vesienhoitoalueelle, ja Ahvenanmaa on laatinut omansa. Ehdotukset täydennetään kuulemisen perusteella ensi kesään mennessä. Vesienhoitosuunnitelmat hyväksytään valtioneuvostossa vuoden 2009 lopussa. Anne Kärkkäinen AQUARIUS 17
18 Närpiönjoki on yksi pahiten happamista joista Pohjanmaalla. Sen ekologinen kunto on huono. Kuva: Anna Bonde Happamuus ja suuret metallipitoisuudet heikentävät Pohjanmaan jokien tilaa Pohjanmaan happamilla alunamailla on runsaasti jokia, joiden ekologinen tila on huono. Jokien tilaa voidaan parantaa hitaasti, ja se vaatii runsaasti yhteistyötä. K okonaan happamilla alunamailla sijaitsevat Pohjanmaan pienet joet ja isojenkin jokien alajuoksut on vesienhoidon suunnitteluprosessissa luokiteltu ekologisesti huonoon tilaan, joka on viisiportaisen luokituksen alin porras. Syynä on toistuvasti alle ph-arvon 5,5 tai jopa alle 5,0 laskeva happamuus ja siitä johtuva eliöyhteisöjen yksipuolisuus. Olot ovat vaikeimmat Kyrön- ja Lapuanjoen alajuoksulla sekä Närpiönja Purmonjoella. Lisäksi toistakymmentä pientä jokea on luokiteltu huonoon ekologiseen tilaan usein esiintyvien happamuuspiikkien perusteella. Kadmiumpitoisuudet korkeita Kemiallisen tilan luokkia on kaksi: hyvä tai huonompi kuin hyvä, ja luokitus tehdään EU:n prioriteettiainedirektiivissä määriteltyjen ympäristönlaatunormien perusteella. Alunamaiden jokivesissä kadmium- ja nikkelipitoisuuksien on todettu olevan lähellä laatunormia tai jopa ylittävän sen. Myös sinkkipitoisuudet ovat ajoittain korkeita. Jakson seurantatulosten perusteella kadmiumpitoisuuden vuosikeskiarvo ylitti useampana vuonna normipitoisuuden Kyrönjoen, Lapuanjoen ja Närpiönjoen havaintopaikoilla. Siten näiden jokien samoin kuin monen pienemmän Pohjanlahteen laskevan jokivesistön kemiallinen tila on määritelty huonommaksi kuin hyvä. Mitä tehdä? Pohjanmaan jokien kemiallisen tilan parantaminen edellyttää laajaa yhteistyötä ja monipuolisia happamuuden torjuntamenetelmiä. Tärkeää on pitää sulfidikerrokset pohjaveden pinnan alapuolella. Mitä vähemmän happamien alueiden kuivatusta tehostetaan, sitä vähemmän vesistöihin huuhtoutuu happamuutta ja haitallisia metalleja. Maaperästä huuhtoutuvaan happamuuteen puuttuminen edellyttää hyvää yhteistyötä maanomistajien, neuvontajärjestöjen, viranomaisten ja tutkimuslaitosten välillä. Tarvitaan neuvontaa ja tiedotusta sekä suunnittelijoiden ja urakoitsijoiden koulutusta, jotta tiedossa olevat menetelmät otettaisiin nykyistä paremmin käyttöön. Tällaisia menetelmiä ovat muun muassa säätösalaojituksen ja altakastelun hyödyntäminen sekä vettä pidättävät pohjapatoratkaisut. Happamuusongelma on nostettu esille vesienhoidon suunnittelussa, ja samalla on jouduttu toteamaan, että happamuudesta johtuvien haittojen poistamiseen ja hyvän ekologisen ja kemiallisen tilan saavuttamiseen tarvitaan jatkoaikaa vuoteen 2027 asti. Länsi-Suomen ympäristökeskuksen alueella on tehty erillinen happamuuden toimenpideohjelma, ja maa- ja metsätalousministeriö ja ympäristöministeriö 18 AQUARIUS
19 Maaperä vanhaa, hapanta merenpohjaa Pohjanlahden rannikon alavat maat, alle mpy, ovat vanhaa Litorinameren pohjaa, joka sisältää runsaasti sulfidisavia ja niihin tiukasti sitoutuneita metalleja, kuten alumiinia, nikkeliä, sinkkiä ja kadmiumia. Kun nämä sulfidit pääsevät hapettumaan sulfaateiksi maannousun, ojitusten ja kuivien olojen vuoksi, ne huuhtoutuvat sateiden mukana rikkihappona vesistöihin. Tällöin vesistöihin kulkeutuu myös runsaasti happamaan veteen liuenneita metalliioneja. Happamuus yhdessä suurien metallipitoisuuksien kanssa haittaa vesiympäristöä, etenkin kaloja ja pohjaeläimiä. Pahimpina aikoina joissa sattuu kalakuolemia ja poikastuotanto tuhoutuu, kuten viimeksi syystalvella Maaperästä tuleva happamuus ja metallikuormitus vaikuttavat jokivesien ekologiseen ja kemiallisen tilaan. Vesistöjen tilan ekologinen luokitteluhan tehdään biologisten muuttujien, kuten kalaston ja pohjaeläin- ja piileväyhteisöjen, perusteella. Vedenlaatutekijät ovat mukana lähinnä taustamuuttujina. Kemiallinen tila määräytyy vedestä mitattujen haitallisten aineiden pitoisuuksien perusteella. Eeva-Kaarina Aaltonen ovat käynnistäneet happamien maiden vesienhoidon strategiatyön. Olisi myös syytä selvittää, onko mahdollista muodostaa erikseen alunamaiden läpi virtaavien jokien tyyppi, jolloin tavoitteet voitaisiin asettaa realistisemmin kuin nyt, kun joet on tyypitelty humusmaiden jokivesistöiksi. Lisää tietoa tarvitaan Hyvän ekologisen ja kemiallisen tilan saavuttaminen sulfaattimaavaltaisilla alueilla edellyttää selvityksiä ja tutkimustyötä, joiden perusteella voitaisiin kehittää nykyistä toimivampia toimia. Suomen ympäristökeskuksen johdolla valmistellaan parhaillaan Life+ -hanketta, jossa pureudutaan ongelmaan ja pyritään löytämään ratkaisuja eri näkökulmista. Vuonna 2010 alkava Life-hanke kehittäisi sulfaattimaiden kartoitusta, maaperän happamuuden hallintaan soveltuvia toimia ja tiedottamista sekä selvittelisi happamuuden ekologisia, taloudellisia ja sosiaalisia vaikutuksia. Maaperän happamuuden hallinta edellyttää kattavaa riskikartoitusta happamista sulfaattimaista ja uusia kustannustehokkaita keinoja happamuuden hallintaan. Pohjanmaan vesimuodostumat, joiden kemiallinen tila on huonompi kuin hyvä Vesimuodostuman pintaveden kemiallinen tila Veden kemiallinen tila hyvä Veden kemiallinen tila hyvää huonompi Ei tietoa Hyvä tila, mutta sedimentissä tai eliöstössä haitallisia aineita Eeva-Kaarina Aaltonen Toiminnanjohtaja Pohjanmaan vesiensuojeluyhdistys ry AQUARIUS 19
20 Yhdistysten uutiset Projektipäällikkö Satu Heino neuvoi kyselijää yleisötilaisuudessa, jonka oli järjestänyt kuivakäymälävarusteisiin erikoistunut tamperelainen kauppa, DT-keskus. Kuva: Raini Kiukas Jätevesineuvonnan ja puolueettoman tiedon tarve suuri Haja-asutusalueen asukkaat ja koko jätevesiala odottavat. Vanhojen jätevesijärjestelmiä ei ole alettu uusia, ja uudisrakentajat ovat hämmentyneitä erilaisten ratkaisujen laajasta valikoimasta. K okemäenjoen vesistön vesiensuojeluyhdistyksen jätevesineuvontahanke on järjestänyt vuoden 2008 alusta lähtien erilaisia yleisötilaisuuksia ja osallistunut kuntien tapahtumiin. Niissä on ollut paljon väkeä paikalla. Asia puhuttaa, ja epätietoisuus asetuksen vaatimuksista ja ratkaisuvaihtoehdoista on suuri. Aktiivisimmin tietoa ovat hakeneet mökkiläiset, ja he ovat selvästi kiinnostuneita oman lähirantansa vedenlaadusta. Sen sijaan haja-asutusalueen vakituisista asukkaista moni kokee asetuksen vaatimukset kohtuuttomina, kun oma kiinteistö sijaitsee kaukana vesistöstä eikä nykyisenkään jätevesijärjestelmän koeta kuormittavan ympäristöä. Vanhoja järjestelmiä ei ole alettu uusia. Uudisrakentajia puolestaan hämmentää jätevesiratkaisujen moninaisuus. Kaiken tämän vuoksi asukkaat ja jätevesiala ovat odottavalla kannalla. Kunnat ja suunnittelijat kaipaavat koulutusta Hanke on järjestänyt seminaaripäivät sekä kuntien viranomaisille että jätevesijärjestelmien suunnittelijoille. Kuntaseminaarissa kävi ilmi, että kuntien käytännöt ja resurssit vaihtelevat suuresti, ja myös kunnat kaipaavat selkeämpiä ohjeita asetuksen toimeenpanosta ja valvonnasta. Jätevesijärjestelmien suunnittelijoiden viesti oli, että viime kesä oli alalla erityisen hiljainen. Suunnittelijat tekevätkin pääsääntöisesti suunnitelmia sivutoimenaan. Suurimmaksi ongelmaksi suunnittelijat näkivät kuntien lepsun linjan, jos- 20 AQUARIUS
YMPÄRISTÖMINISTERIÖ Neuvotteleva virkamies Airi Karvonen
YMPÄRISTÖMINISTERIÖ Muistio Neuvotteleva virkamies 17.11.2006 Airi Karvonen PERUSTELUMUISTIO VALTIONEUVOSTON ASETUKSESTA VESIYMPÄRISTÖLLE VAARALLISISTA JA HAITALLISISTA AINEISTA 1. Johdanto 1.1. Yleistä
SUOMEN YMPÄRISTÖ 3 2011 Vesiympäristölle haitallisten teollisuus- ja kuluttaja-aineiden kartoitus (VESKA 1) YMPÄRISTÖN- SUOJELU Jaakko Mannio, Jukka Mehtonen, Susan Londesborough, Mira Grönroos, Anna Paloheimo,
Haitallisien kuluttajakemikaalien poistuminen jätevesistä. Ympäristökemia K2016 Anna Mikola TkT D Sc (Tech)
Haitallisien kuluttajakemikaalien poistuminen jätevesistä Ympäristökemia K2016 Anna Mikola TkT D Sc (Tech) Sisältö Mitkä kuluttajakemikaalit? Miksi aineet ovat haitallisia ympäristössä? Aineiden analysointi
Kasvinsuojeluaineiden jäämät vesistöissä
Kasvinsuojeluaineiden jäämät vesistöissä Sari Autio Suomen ympäristökeskus, kemikaaliyksikkö PesticideLife-seminaari Jokioinen 19.2.2010 VESKA2-kartoituksen taustaa Vesipuitedirektiivi 2000/60/EC (VPD)
SISÄLLYS. N:o Valtioneuvoston asetus. rikoslain 1 luvun 7 :n soveltamisesta annetun asetuksen 1 :n muuttamisesta
SUOMEN SÄÄDÖSKOKOELMA 2006 Julkaistu Helsingissä 29 päivänä marraskuuta 2006 N:o 1014 1027 SISÄLLYS N:o Sivu 1014 Valtioneuvoston asetus rikoslain 1 luvun 7 :n soveltamisesta annetun asetuksen 1 :n muuttamisesta...